Xcel Energy Center

Xcel Energy Center je športová aréna v Saint Paule, v štáte Minnesota. Bola otvorená v roku 2000. Je pomenovaná podľa spoločnosti Xcel Energy, ktorá kúpila práva na názov arény. Nachádza sa v centre Saint Paulu. V roku 2008 bola miestom konania celoštátneho snemu republikánov. V roku 2004 bola športovým kanálom EPSN vyhlásená za najlepšiu športovú arénu Spojených štátov. 

Vo verejných priestoroch hlavnej haly sa nachádzajú hokejové dresy zo všetkých minnesotských stredných škôl. Aj táto skutočnosť potvrdzuje prezývku štátu ako Štát hokeja ("State of Hockey"). 

Počas NHL All-Star Game v roku 2004 aréna dosiahla absolútny divácky rekord s počtom 19 434 návštevníkov. Štadión je tiež miestom koncertov populárnych umelcov zvučného mena.

V roku 2011 sa tu prvýkrát konal vstupný draft NHL.

Iné projekty

Externé odkazy 
Oficiálna stránka Xcel Energy Center

Zdroj 

Minnesota Wild
Hokejové štadióny v USA
Saint Paul (Minnesota)
Architektúra z 2000
Hokejové štadióny NHL